|  |  |  |  |  |  |  |  |
| --- | --- | --- | --- | --- | --- | --- | --- |
| **1.- Dades personals.** | | | | | | | |
| En/na: |  | | | | amb DNI: |  | |
| estudiant de: | |  | | telèfon de contacte: | | |  |
| com a membre del col·lectiu o associació: | | |  | | | | |

|  |
| --- |
| **2.- Normes per a la utilització dels espais, obligacions de les associacions i col·lectius beneficiaris i suspensió de l'ús.** |
| La utilització dels espais s’ha de dur a terme segons les normes següents:  1. La cessió de la utilització d’aquests espais públics es realitza amb l’objectiu de promocionar l’associacionisme universitari i la realització i gestió d’activitats socioculturals, sense ànim de lucre, pels col·lectius i associacions d’estudiants de la Universitat de València. Els espais no es poden utilitzar per a altres activitats o tasques que no estiguen relacionades amb aquest objectiu. La utilització de l’espai no es pot cedir a altres col·lectius o associacions, entitats o persones, públiques o privades.  2. En compliment dels límits que estableix l’article 4, apartats 5 i 6 de la Llei orgànica 1/2002 reguladora del dret d’associació, no poden fer ús dels espais assignats aquelles associacions i col·lectius que en el seu procés d’admissió o de funcionament discriminen per raó de naixement, raça, sexe, religió, opinió o qualsevol altra condició circumstancial o social de la persona; així mateix, tampoc les que promoguen o justifiquen l’odi, el racisme o la violència en qualsevol de les seues formes.  3. Els col·lectius i associacions no poden utilitzar l’espai per a incórrer en activitats il·lícites o il·legals de qualsevol tipus o per a la seua preparació o gestió, i particularment per a difondre continguts o propaganda de caràcter racista, xenòfob pornogràfic, sexista, d’apologia del terrorisme o atemptatori contra els drets humans, o actuar en perjudici dels drets fonamentals, i dels Estatuts de la Universitat de València.  4. Els col·lectius i associacions no poden utilitzar l’espai per a gestionar, promoure o donar suport a cap acció o activitat que tinga com a conseqüència el lucre de les associacions i col·lectius, dels seus membres o de terceres persones.  5. Als espais no es pot exhibir simbologia contrària als principis enunciats en els Estatuts de la Universitat, ni difondre manifestacions o referències falses sobre la Universitat de València.  6. Els col·lectius i associacions han d’utilitzar l’espai amb respecte al mobiliari i equipament, i facilitar la neteja habitual dels espais. Així mateix, els col·lectius i associacions han de facilitar l’accés als espais per al manteniment i gestió de les infraestructures universitàries o per a qualsevol altra acció de supervisió i seguiment del seu ús.  7. No es poden introduir electrodomèstics ni mobiliari extern als espais sense autorització de la Unitat de Campus. Les persones autoritzades seran responsables en qualsevol moment dels objectes i mobiliari que continga l’espai. No pot instal·lar-s’hi cap tipus de material irremovible (pintures, adhesius...) en cap de les superfícies interiors o exteriors de l’espai assignat.  8. L’horari d’utilització dels espais coincideix amb els que estiguen estipulats per als aularis on s’ubiquen que, de manera habitual, és de 8 a 21.45 hores, és a dir, des de l’obertura dels edificis fins a 15 minuts abans del tancament.  9. La no utilització de l’espai en un període superior a dos mesos suposa que se’n desisteix de l’assignació i se’n procedirà a revocar la concessió.  10. L’accés a l’espai assignat s’autoritzarà una vegada les associacions i col·lectius beneficiaris lliuren el formulari, facilitat pel Sedi, amb la relació de les persones autoritzades per a accedir a les claus de l’espai. Les persones que figuren en aquesta llista hauran de ser estudiants de la Universitat de València i constar com a membres del col·lectiu o associació beneficiària en el Cens de Col·lectius i Associacions d’Estudiants de la Universitat de València. Cadascuna de les persones incloses en la llista haurà de signar un document d’acceptació individual, facilitat pel Sedi, de les normes i condicions previstes en aquesta resolució, que haurà de ser presentat juntament amb la llista i la resta d’acceptacions individuals.  11. Les claus han de ser dipositades diàriament a la consergeria de l’edifici i no se’n podran realitzar còpies. La no devolució diària de les claus en més de 3 ocasions al llarg de l’any de cessió comporta la revocació de la cessió.  12. Si es produeixen incidències en l’ús correcte dels espais cedits, el Sedi, de manera temporal i durant el temps mínim necessari per a esclarir els fets podrà suspendre l’accés als espais.  13. Si en qualsevol moment la seua utilització és contraria a aquesta convocatòria i no se’n compleixen les condicions i normes establertes, la Delegació per a Estudiants pot anul·lar la cessió dels espais concedits. Així mateix, la Universitat de València es reserva la possibilitat de reestructurar la ubicació dels espais o la suspensió temporal del seu ús en cas de reorganització de les seues instal·lacions o necessitat d’intervencions arquitectòniques al campus.  14. En cas d’incompliment d’alguna de les normes indicades en aquest procediment, el Sedi advertirà per correu electrònic, a l’adreça indicada en la sol·licitud dels espais o als representants actuals, per tal que el col·lectiu o associació adjudicataris puguen esmenar l’incompliment en el termini de cinc dies hàbils. Si no queda esmenat, la delegació d’Estudiants, a través del Sedi, notificarà a la persona indicada en la sol·licitud com a representant del col·lectiu o associació, o als representants actuals, i en el Tauler Oficial d’Anuncis de la Universitat de València (http://tauler.uv.es) l’anul·lació de la cessió, i establirà un termini de deu dies hàbils per a la presentació d’al·legacions. Transcorregut aquest termini, i si no hi ha una resolució a favor del col·lectiu o associació concessionaris, es concediran deu dies hàbils per al desallotjament de l’espai i la retirada dels objectes propis del col·lectiu o associació. Transcorregut aquest termini, no es permetrà l’accés a l’espai i es retiraran els objectes i materials que no formen part del mobiliari propi de l’espai.  15. La resolució d’una nova cessió d’espais per part de la delegació d’Estudiants una vegada finalitze la vigència d’aquesta, posarà fi a la cessió atorgada mitjançant aquesta convocatòria. A partir d’aquell moment, les associacions i col·lectius que ocupen un espai que no se’ls haja adjudicant de nou disposaran de deu dies hàbils per retirar les seues pertinences i deixar-lo en les condicions que va ser cedit. Transcorregut aquest termini, si no consten en el Sedi al·legacions que justificaren un ajornament, es procedirà a buidar l’espai.  16. Els col·lectius beneficiaris i els seus membres son els responsables dels objectes personals que deixen a l’interior dels despatxos . La Universitat de València no se’n fa càrrec en cas de desaparició, robatori o pèrdua. |
| 3.- Acceptació de la normativa. |
| Declare conèixer i accepte, les normes per a la utilització dels espais, obligacions i suspensió de l'ús, establides en la resolució de la Delegació d'Estudiants per la qual s'assignen els espais del Campus dels Tarongers entre les associacions i col·lectius d'estudiants de la Universitat de València. |

**V**alència,      de       de l’any      .

**Signatura de la persona sol·licitant,**

**DELEGACIÓ PER A ESTUDIANTS DE LA UNIVERSITAT DE VALÈNCIA**

Aulari III Campus de Blasco Ibáñez. Av. Menéndez y Pelayo s/n 46010 València